Tiltale for overtrædelse af lov om radio- og fjersynsvirksomhed § 94, stk. 1, jf. § 91
Ret: Retten på Bornholm (1. instans)
Faggruppe: Straffesag — Bødesag
Sagsemner: Erhvervsforhold;

/

RETTEN PÅ BORNHOLM

D O M

afsagt den 15. juni 2011

Rettens nr. 1-218/2011
Politiets nr. 2200-84255-50004-11/01

Anklagemyndigheden
mod
Tiltalte
CPR nr. (Født 1956)

Anklageskrift er modtaget den 6. maj 2011.

Tiltalte er tiltalt for

overtrædelse af lov om radio- og fjersynsvirksomhed § 94, stk. 1,
jf. § 91, ved i perioden fra november 2008 til den 3. november 2010
på bopælen Adresse i By, at have været i besiddelse af samt benyttet
uautoriseret dekodningsudstyr, hvis formål er at give adgang til
indholdet af et kodet tv-program.

Påstande

Anklagemyndigheden har nedlagt påstand om bøde på 17.500 kr.

Tiltalte har trods lovlig indkaldelse ikke givet møde under sagen.

Tiltalte er ikke tidligere straffet

Rettens begrundelse og afgørelse

Tiltalte er udeblevet uden at oplyse retten om gyldig grund for sin
udeblivelse. Retten anser derfor tiltalte for at vedgå den rejste tiltalte.

På den baggrund, og da sagens omstændigheder ikke taler imod
dette, finder retten tiltalte skyldig i den tiltale der er rejst, jf.
retsplejelovens § 897, stk. 1.

Efter bevisførelsen lægger retten til grund, at den årlige betaling for
adgang til de omhandlede tv-signaler, i den anførte periode, ville
udgøre 11.584 kr. det første år og 12.162 kr. i de følgende år.

Straffen fastsættes til en bøde på 15.000 kr., jf. lov om radio- og
fjersynsvirksomhed § 94, stk. 1, jf. § 91.

Forvandlingsstraffen fastsættes som nedenfor bestemt.
Std 75271



/

side 2

Retten har ved udmålingen af bødens størrelse navnlig lagt vægt den
opnåede besparelse, herunder den periode tiltalte har haft adgang til
de omhandlede tv-signaler.

Thi kendes for ret:

Tiltalte skal betale en bøde på 15.000 kr.

Forvandlingsstraffen for bøden er fængsel i 10 dage.

Tiltalte skal betale sagens omkostninger.

Dommer